CELEX: 62015CN0013
Language: sk
Date: 2015-01-16 00:00:00
Title: Vec C-13/15: Návrh na začatie prejudiciálneho konania, ktorý podal Cour de cassation (Francúzsko) 16. januára 2015 – Cdiscount SA/Ministère public

30.3.2015   
            
            
               SK
            
            
               Úradný vestník Európskej únie
            
            
               C 107/20
            
         
      Návrh na začatie prejudiciálneho konania, ktorý podal Cour de cassation (Francúzsko) 16. januára 2015 – Cdiscount SA/Ministère public
      (Vec C-13/15)
      (2015/C 107/28)
      Jazyk konania: francúzština
      
         Vnútroštátny súd, ktorý podal návrh na začatie prejudiciálneho konania
      
      Cour de cassation
      
         Účastníci konania pred vnútroštátnym súdom
      
      
         Odvolateľka: Cdiscount SA
      
         Odporca: Ministère public
      
         Prejudiciálna otázka
      
      Bránia ustanovenia článkov 5 až 9 smernice Európskeho parlamentu a Rady 2005/29/ES z 11. mája 2005 o nekalých obchodných praktikách podnikateľov voči spotrebiteľom na vnútornom trhu (1) tomu, aby boli za každých okolností zakázané také zníženia ceny, ktoré neboli vypočítané na základe referenčnej ceny stanovenej na základe právnych predpisov, bez ohľadu na ich možný vplyv na rozhodnutie priemerného spotrebiteľa?
      
         (1)  Smernica Európskeho parlamentu a Rady 2005/29/ES z 11. mája 2005 o nekalých obchodných praktikách podnikateľov voči spotrebiteľom na vnútornom trhu, a ktorou sa mení a dopĺňa smernica Rady 84/450/EHS, smernice Európskeho parlamentu a Rady 97/7/ES, 98/27/ES a 2002/65/ES a nariadenie Európskeho parlamentu a Rady (ES) č. 2006/2004 („smernica o nekalých obchodných praktikách“) (Ú. v. EÚ L 149, s. 22).